**Հավելված N 1
 ՀՀ Սյունիքի մարզի Կապան համայնքի ավագանու**

**2025թ. ----------------------ի ----ի N ----Ա որոշման**

 ՀԱՍՏԱՏՎԱԾ Է ԳՐԱՆՑՎԱԾ Է
Հայաստանի Հանրապետության ՀՀ ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ

Սյունիքի մարզի Կապան ՌԵԳԻՍՏՐԻ ԳՈՐԾԱԿԱԼՈՒԹՅԱՆ

համայնքի ավագանու ԿՈՂՄԻՑ «----» --------------ի 2025թ․

-----.-----.2025թ. թիվ \_\_\_\_-Ա որոշմամբ գրանցման թիվը՝ ----------------------

 վկայական՝ --------------------

 Հարկ վճարողի հաշվառման համարը՝ --------------

Կազմված է \_\_\_\_\_\_\_\_\_ թ. և բաղկացած է \_\_ թերթից

Տպագրված է ընդամենը \_\_\_ օրինակ

ՕՐԻՆԱԿ \_\_\_\_\_\_\_

Կապանի համայնքի ղեկավար՝

\_\_\_\_\_\_\_\_\_\_\_\_\_\_\_Գ.Փարսյան

**«ԿԱՊԱՆ ՀԱՄԱՅՆՔԻ ՏՐԱՆՍՊՈՐՏԻ ԾԱՌԱՅՈՒԹՅՈՒՆ»**

ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ

**ԿԱՆՈՆԱԴՐՈՒԹՅՈՒՆ**

 ՀՀ ՍՅՈՒՆԻՔԻ ՄԱՐԶ, Ք. ԿԱՊԱՆ-2025թ.

1. **ԸՆԴՀԱՆՈՒՐ ԴՐՈՒՅԹՆԵՐ**
2. «Կապան համայնքի տրանսպորտի ծառայություն» համայնքային ոչ առևտրային կազմակերպությունը /այսուհետ Կազմակերպություն/ շահույթ ստանալու նպատակ չհետապնդող իրավաբանական անձի կարգավիճակ ունեցող կազմակերպություն է։ Կազմակերպության իրավունակությունը ծագում է նրա ստեղծման պետական գրանցման պահից և դադարում է լուծարման ավարտի /լուծարման պետական գրանցման/ պահից:
3. Կազմակերպությունը ստեղծվել էՀայաստանի Հանրապետության Սյունիքի մարզի Կապան համայնքի ղեկավարի 2025 թվականի -------------------ի ----ի N ------Ա և Կապան համայնքի ավագանու 2025 թվականի ----------------ի ----ի N ---Ա որոշումների համաձայն։
4. Կազմակերպությունն ունի իր հայերեն անվանումը, ինչպես նաև Հայաստանի Հանրապետության կառավարության կողմից սահմանված այլ վավերապայմաններ պարունակող կլոր կնիք, դրոշմակնիք և ձևաթղթեր։
5. Կազմակերպությունն իր գործունեության ընթացքում ղեկավարվում է Հայաստանի Հանրապետության քաղաքացիական օրենսգրքով, «Պետական ոչ առևտրային կազմակերպությունների մասին» ՀՀ օրենքով, այլ իրավական ակտերով և սույն կանոնադրությամբ:
6. Կազմակերպության հիմնադիրը Հայաստանի Հանրապետության Սյունիքի մարզի Կապան համայնքն է:
7. Կազմակերպության կառավարումն իրականացվում է Կապան համայնքի ղեկավարի կողմից:
8. Կազմակերպությունը ունի ինքնուրույն հաշվեկշիռ և բանկային հաշիվ։
9. Կազմակերպությունը որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունը կարող է իր անունից ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:
10. Հայաստանի Հանրապետությունը և համայնքը պատասխանատվություն չեն կրում Կազմակերպության պարտավորությունների համար: Կազմակերպությունն իր հերթին պատասխանատվություն չի կրում Հայաստանի Հանրապետության և համայնքի պարտավորությունների համար:
11. Կազմակերպության հայերեն լրիվ անվանումն է՝

«ԿԱՊԱՆ ՀԱՄԱՅՆՔԻ ՏՐԱՆՍՊՈՐՏԻ ԾԱՌԱՅՈՒԹՅՈՒՆ»համայնքային ոչ առևտրային կազմակերպություն,

 հայերեն կրճատ՝ «ԿԱՊԱՆ ՀԱՄԱՅՆՔԻ ՏՐԱՆՍՊՈՐՏԻ ԾԱՌԱՅՈՒԹՅՈՒՆ**»** ՀՈԱԿ։

 Ռուսերեն լրիվ՝ общинная некомерческая организация «СЛУЖБА ТРАНСПОРТА ОБЩИНЫ КАПАН»,

 կրճատ՝« СЛУЖБА ТРАНСПОРТА ОБЩИНЫ КАПАН» ОНКО։

 Անգլերեն լրիվ՝ «KAPAN COMMUNITY TRANSPORT SERVICE» community non commercial organization,

 կրճատ՝ «KAPAN COMMUNITY TRANSPORT SERVICE» CNCO։

1. Կազմակերպության գտնվելու վայրը և իրավաբանական հասցեն է՝ ՀՀ Սյունիքի մարզ, ք. Կապան, Գործարանային 36/1:
2. Կազմակերպությունը, Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա հաստատությունների և կազմակերպությունների հետ։
3. **ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ, ՆՊԱՏԱԿԸ ԵՎ ԳՈՐԾՈՒՆԵՈՒԹՅԱՆ ՏԵՍԱԿՆԵՐԸ**
4. Կազմակերպության առարկան և նպատակն է՝

 սահմանված չվացուցակի և ուղեգծի հիման վրա Կապանի ներհամայնքային ավտոբուսային (միկրոավտոբուսային) կանոնավոր ուղևորափոխադրումներ իրականացնելը։

14․ Կազմակերպությունը իրականացնում է գործունեության հետևյալ տեսակները՝

1. Կապան համայնքի ներհամայնքային ավտոբուսային (միկրոավտոբուսային) կանոնավոր ուղևորափոխադրումների երթուղիների սպասարկում՝ սահմանված չվացուցակի և ուղեգծի հիման վրա,
2. Կապան համայնքի ներհամայնքային ավտոբուսային (միկրոավտոբուսային) կանոնավոր ուղևորափոխադրումներում ներգրավված ավտոտրանսպորտային միջոցների տեխնիկական վիճակի նախաուղերթային զննության և վարորդի առողջական վիճակի նախաուղերթային բուժզննության և դրանց արդյունքները հավաստող նշագրման իրականացում,
3. Կապան համայնքի ներհամայնքային ավտոբուսային (միկրոավտոբուսային) կանոնավոր ուղևորափոխադրումներում ներգրավված ավտոտրանսպորտային միջոցների աշխատանքի ժամանակահատվածի (փաստացի կատարված երթերի) հաշվառում,
4. Կապան համայնքի ներհամայնքային ավտոբուսային (միկրոավտոբուսային) կանոնավոր ուղևորափոխադրումներում ներգրավված շարժակազմի տեխնիկական շահագործում՝ ավտոմոբիլային տրանսպորտի շարժակազմի շահագործման արդյունավետության ու անվտանգության ապահովման և շրջակա միջավայրի վրա ավտոմոբիլի վնասակար ազդեցության նվազագույն մակարդակի ապահովման համար իրականացվող տեխնիկական, տնտեսական և կազմակերպչական միջոցառումների իրականացում, որը ներառում է ավտոմոբիլային տրանսպորտի շարժակազմի պահպանումը (կայանումը, լվացումը), տեխնիկական սպասարկումները, ընթացիկ նորոգումների կատարումը և հաշվառումը, փաստաթղթերի վարումը,
5. Կապան համայնքի ներհամայնքային ավտոբուսային (միկրոավտոբուսային) կանոնավոր ուղևորափոխադրումների երթուղիների սպասարկման համար ՀՀ օրենսդրությամբ սահմանված այլ պարտադիր միջոցառումների իրականացում,
6. Համայնքի կարիքների համար, ոչ կանոնավոր փոխադրումների և այլ ծառայությունների իրականացում։

 Կազմակերպությունը կարող է իրականացնել միայն օրենքով կամ հիմնադրի որոշմամբ ուղղակիորեն նախատեսված գործունեության /այդ թվում ձեռնարկատիրական/ այլ տեսակներ:

1. **ԿԱԶՄԱԿԵՐՊՈՒԹՅԱՆ ԻՐԱՎԱԿԱՆ ԿԱՐԳԱՎԻՃԱԿԸ՝ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

15․ Պետական գրանցման պահից կազմակերպությունը ձեռք է բերում

 իրավաբանական անձի կարգավիճակ:

 16․ Կազմակերպությունը որպես սեփականություն ունի առանձնացված գույք և ինքնուրույն հաշվեկշիռ, Հայաստանի Հանրապետության բանկերում՝ հաշվարկային հաշիվ ՀՀ դրամով,

17․ Կազմակերպությունը կարող է լինել այլ կազմակերպության հիմնադիր /մասնակից/

 միայն հիմնադրի որոշմամբ:

18․ Կազմակերպությունն իրավունք ունի.

 1) Հայաստանի Հանրապետության օրենսդրությամբ չարգելված ցանկացած ձևով ձեռք բերել գույք, տիրապետել, օգտագործել դրանք

 2) հիմնադրի որոշումների կամ սույն կանոնադրության համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը, մեկ տարուց ոչ ավելի ժամկետով՝ իրեն ամրացված գույքը հիմնադրի համաձայնությամբ հանձնել վարձակալության, բացառությամբ հիմնադրի կողմից սահմանված դեպքերի,

 3) Հայաստանի Հանրապետության օրենսդրությամբ սահմանված կարգով կնքել պայմանագրեր, ստանձնել իրավունքներ, կրել պարտավորություններ,

 4) օգտվել օրենսդրությամբ և սույն կանոնադրությամբ սահմանված այլ իրավունքներից:

19․ Կազմակերպությունն իրավունք չունի իրեն ամրացված գույքը կամ դրա

 նկատմամբ իր իրավունքներն օտարել, գրավ դնել, հանձնել անհատույց

 օգտագործման:

20․ Կազմակերպությունը պարտավոր է.

1. օրենսդրությամբ կամ այլ իրավական ակտերով սահմանված կարգով իրականացնել հաշվապահական հաշվառում ու ներկայացնել ֆինանսական, վիճակակագրական կամ այլ հաշվետվություններ,
2. աշխատանքային պայմանագրեր կնքել Կազմակերպության աշխատակիցների հետ,
3. պատասխանատվություն կրել և փոխհատուցել իր կողմից հասցրած վնասը՝ կնքած պայմանագրերը չկատարելու կամ ոչ պատշաճ կատարելու, այլ անձանց սեփականության իրավունքը խախտելու համար,
4. ապահովել Կազմակերպության փաստաթղթերի (Կազմակերպության կանոնադրության, գույքի նկատմամբ գույքային իրավունքները հաստատող փաստաթղթերի, Կազմակերպության ներքին փաստաթղթերի, տարեկան հաշվետվությունների, հաշվապահական հաշվառման փաստաթղթերի, տնօրենների հրամանների, հրահանգների ու կարգադրությունների, Հայաստանի Հանրապետության օրենքներով և այլ իրավական ակտերով նախատեսված այլ փաստաթղթերի) պահպանումը:
5. կրել օրենսդրությամբ և սույն կանոնադրությամբ սահմանված այլ պարտավորություններ:
6. **ԿԱԶՄԱԿԵՐՊՈՒԹՅԱՆ ՀԻՄՆԱԴԻՐԸ**

21․ Կազմակերպության հիմնադիրն ունի Կազմակերպության գործունեությանը և

 կառավարմանը վերաբերող ցանկացած հարց վերջնական լուծելու իրավունք,

 բացառությամբ օրենքով նախատեսված դեպքերի:

22․ Կազմակերպության հիմնադիրն իրավունք ունի՝

1) հետ վերցնել իր կողմից Կազմակերպությանն ամրացված գույքը /այդ թվում՝ գույքի օգտագործման ընթացքում առաջացած անբաժանելի բարելավումները/,

2) կասեցնել կամ ուժը կորցրած ճանաչել Կազմակերպության տնօրենի Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,

3) վերահսկողություն իրականացնել Կազմակերպությանն ամրացված համայնքային սեփականություն հանդիսացող գույքի օգտագործման և պահպանման նկատմամբ,

4) հայցով դիմել դատարան՝ օրենքի կամ սույն կանոնադրության պահանջների խախտմամբ կատարված խոշոր գործարքն անվավեր ճանաչելու նպատակով, օգտվել օրենքով և Կազմակերպության կանոնադրությամբ նախատեսված այլ իրավունքներից:

23․ Կազմակերպության հիմնադիրը պարտավոր է՝

1) ապահովել Կազմակերպության բնականոն գործունեությունը,

2) չհրապարակել Կազմակերպության գործունեության վերաբերյալ գաղտնիք պարունակող տեղեկություններ,

3) կատարել Կազմակերպության նկատմամբ ստանձնած պարտավորությունները,

4) պահպանել սույն կանոնադրության դրույթները:

1. **ԿԱԶՄԱԿԵՐՊՈՒԹՅԱՆ ԳՈՒՅՔՆ ՈՒ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

24․ Կազմակերպության սեփականությունը ձևավորվում է հիմնադրման ժամանակ և

 հետագայում Հիմնադրի կողմից սեփականության իրավունքով նրան հանձնվող,

 ինչպես նաև կազմակերպության գործունեության ընթացքում ձեռք բերված

 գույքից;

25․ Կազմակերպության սեփականության ներքո կարող է գտնվել ցանկացած գույք՝

 բացառությամբ գույքի առանձին տեսակների, որոնք օրենքին համապատասխան

 չեն կարող պատկանել իրավաբանական անձանց:

 Կազմակերպության գույքի նկատմամբ սեփականության իրավունք ձեռք բերելու, իրավունքը դադարեցնելու, գույքը տիրապետելու, օգտագործելու ու տնօրինելու առանձնահատկությունները, կապված գույքը կազմակերպության սեփականությանը պատկանելու հանգամանքի հետ, սահմանվում են միայն դրամով:

26․ Կազմակերպության հիմնադիրը Կազմակերպությանը սեփականության

 իրավունքով պատկանող գույքի նկատմամբ չունի իրավունքներ, բացառությամբ կազմակերպության լուծարումից հետո մնացած գույքի:

 27․ Կազմակերպության հիմնադիրը կարող է Կազմակերպությանն անժամկետ և

 անհատույց օգտագործման իրավունքով ամրացնել ցանկացած գույք:

 Ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են;

28․ Կազմակերպության գույքի վրա կարող է բռնագանձում տարածվել միայն

 դատական կարգով;

29․ Կազմակերպության սեփականության պահպանման հոգսը կրում է

 Կազմակերպությունը,

30․ Կազմակերպության կողմից կանոնավոր փոխադրումների միասնական ծառայության տեղական վճարները գանձվում են համայնքի բյուջե։

 31․ Կազմակերպության ֆինանսական միջոցները գոյանում են Հայաստանի Հանրապետության Սյունիքի մարզի Կապանի համայնքի բյուջեով նախատեսված միջոցների հաշվին / համայնքի կարիքների համար ծառայությունների մատուցում, աշխատանքների կատարում, ապրանքների մատակարարում/, Հայաստանի Հանրապետության օրենսդրությամբ չարգելված լրացուցիչ աղբյուրներից։

32․ Կազմակերպությունը տնօրինում է իր ֆինանսական միջոցները յուրաքանչյուր տարի հաստատվող տարեկան եկամուտների և ծախսերի հաստատված նախահաշվին համապատասխան։

 33․ Կազմակերպության ֆինանսական լրացուցիչ աղբյուրներն են՝

 1) Հիմնադրի կողմից թույլատրված ձեռնարկատիրական գործունեության իրականացումից գոյացած միջոցները,

 2) բարեգործական, նպատակային ներդրումները, ՀՀ և օտարերկրյա կազմակերպությունների ու քաղաքացիների նվիրատվությունները,

 3) ՀՀ օրենսդրությամբ չարգելված և Կազմակերպության կանոնադրական

 խնդիրներին չհակասող գործունեությունից ստացված միջոցները։

 34․ Հիմնադրի կողմից թույլատրված ձեռնարկատիրական գործունեության իրականացումից գոյացած միջոցները կազմակերպությունը նպատակաուղղում է իր կանոնադրական խնդիրների իրականացմանը, նյութատեխնիկական բազայի ամրապնդմանը, աշխատողների սոցիալական խնդիրների լուծմանը,

 35․ Կազմակերպությունը հարկերը, տուրքերը և պարտադիր այլ վճարներ վճարում

 է շահույթ ստանալու նպատակ չհետապնդող ոչ առևտրային

 կազմակերպությունների համար օրենսդրությամբ նախատեսված կարգով ու

 չափով։

1. **ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ**

36․ Կազմակերպության կառավարման մարմիններն են Կազմակերպության հիմնադիրը և տնօրենը:

37․ Կազմակերպության կառավարման բարձրագույն մարմինը Կազմակերպության հիմնադիրն է, որն իրականացնում է Կազմակերպության ընդհանուր կառավարումը և որն ունի Կազմակերպության գործունեությանը և կառավարմանը վերաբերվող ցանկացած հարց վերջնական լուծելու իրավունք, բացառությամբ օրենքով նախատեսված դեպքերի:

 Կազմակերպության հիմնադիրը ապահովում է Կազմակերպության բնականոն գործունեությունը և պատասխանատվություն է կրում սույն կանոնադրությամբ սահմանված գործունեության չկատարման կամ ոչ պատշաճ կատարման համար:

38․ Կազմակերպության հիմնադրի իրավասությանն են պատկանում՝

1) Կազմակերպության կանոնադրության մեջ փոփոխությունների և լրացումների կատարումը, կանոնադրության հաստատումը նոր խմբագրությամբ,

2) Կազմակերպությանը սեփականության իրավունքով հանձնվող գույքի կազմի հաստատումը,

3) Կազմակերպությանն ամրացվող համայնքային սեփականություն հանդիսացող գույքի կազմի հաստատումը,

4) Կազմակերպության վերակազմակերպումը,

5) Կազմակերպության լուծարումը,

6) Կազմակերպության կառավարման համակարգի սահմանումը, տնօրենի նշանակումը, նրա լիազորությունների վաղաժամկետ դադարեցումը,

7) Կազմակերպության գործունեության վերահսկողության իրականացումը,

8) Կազմակերպության գործունեության առարկայի և նպատակների, այդ թվում՝ Կազմակերպության կողմից իրականացվող գործունեության տեսակների և ծրագրերի սահմանումը,

 9) աուդիտի իրականացման մասին որոշում ընդունելը և աուդիտ իրականացնող անձի հաստատումը,

 10) Կազմակերպության տարեկան ծախսերի, եկամուտների և ծախսերի նախահաշվի հաստատումը,

11) Կազմակերպության տարեկան հաշվետվությունների լսումը, քննումը, տարեկան հաշվապահական հաշվեկշռի հաստատումը,

12) Կազմակերպության գույքի օտարման և ձեռք բերման հետ կապված խոշոր գործարքներ կատարելուն համաձայնություն տալը,

13) Կազմակերպության առանձնացված ստորաբաժանումների ստեղծումը, գործունեության դադարեցումը,

14) Կազմակերպության ներքին գործունեությունը կարգավորող փաստաթղթերի հաստատումը,

15) Կազմակերպության ղեկավար պաշտոնատար անձանց աշխատանքի վարձատրման պայմանների որոշումը:

 Կազմակերպության հիմնադիրն իրավունք ունի որոշումներ ընդունել նաև օրենքով և սույն կանոնադրությամբ նախատեսված ցանկացած այլ հարցի շուրջ:

39․ Կազմակերպության ընթացիկ, արտադրատնտեսական, ֆինանսական և այլ գործունեության ղեկավարումն իրականացնում է տնօրենը, որին նշանակում և ազատում է հիմնադիրը: Տնօրեն կարող է նշանակվել բարձրագույն կրթություն ունեցող, Հայաստանի Հանրապետության գործունակ ցանկացած քաղաքացի, բացառությամբ օրենքով նախատեսված դեպքերի: Կազմակերպության տնօրենի միջև աշխատանքային պայմանագիրը հիմնադրի անունից ստորագրվում է համայնքի ղեկավարի կողմից: Պայմանագրում սահմանվում են տնօրենի իրավունքները, պարտականությունները, փոխհարաբերությունները հիմնադրի հետ, նրա աշխատանքի վարձատրման պայմանները, պայմանագրի դադարման հիմքերը այդ թվում՝ «օրենքով սահմանված բոլոր հիմքերը», այլ դրույթներ, որոնք կողմերը կգտնեն անհրաժեշտ:

 Տնօրենը լուծում է բոլոր հարցերը, բացի կազմակերպության հիմնադրի իրավասությանը վերաբերող հարցերի: Տնօրենը օրենքով, հիմնադրի որոշումներով, աշխատանքային պայմանագրով, սույն կանոնադրությամբ իրեն վերապահված լիազորությունների շրջանակներում ղեկավարում է Կազմակերպության գործունեությունը և կրում է պատասխանատվություն օրենքների, այլ իրավական ակտերի, հիմնադրի որոշումների, սույն կանոնադրության, աշխատանքային պայմանագրի պահանջները չկատարելու կամ անպատշաճ կատարելու համար:

 Տնօրենը լրիվ գույքային պատասխանատվություն է կրում իր մեղքով Կազմակերպությանը, Հիմնադրին, պետությանը պատճառված վնասի համար, ընդ որում՝ տնօրենի լիազորությունների դադարեցումը հիմք չէ պատճառված վնասը հատուցելու պարտականությունը չկատարելու համար:

 Տնօրենի բացակայության դեպքում՝ հիմնադրի գրավոր որոշման համաձայն՝ տնօրենի լիազորություններն իրականացնում է այլ անձ:

 40․ Կազմակերպության տնօրենը պետք է գործի բարեխղճորեն և ողջամիտ՝ ի շահ իր

 կողմից ներկայացվող Կազմակերպության:

41․ Կազմակերպության տնօրենը իր իրավասության սահմաններում՝

1) առանց լիազորագրի գործում է Կազմակերպության անունից, ներկայացնում է նրա շահերը պետության, նրա մարմինների, այլ կազմակերպությունների և քաղաքացիների հետ հարաբերություններում, միջազգային կազմակերպություններում,

2) տնօրինում է կազմակերպության գույքը, այդ թվում՝ ֆինանսական միջոցները,

3) կնքում է պայմանագրեր, այդ թվում՝ աշխատանքային,

4) կազմակերպում է Կազմակերպության կառուցվածքային ստորաբաժանումների աշխատանքը՝ ապահովելով դրանց ներդաշնակ գործունեությունը,

5) վերահսկողություն է իրականացնում Կազմակերպության աշխատողների կողմից իրենց պարտականությունների կատարման նկատմամբ,

6) ապահովում է աշխատանքային կարգապահության ներքին կանոնների, աշխատանքի պաշտպանության և անվտանգության կանոնների պահպանումը,

7) կազմում է Կազմակերպության հաստիքային ցուցակն ու ծախսերի նախահաշիվը և ներկայացնում Հիմնադրի հաստատմանը,

8) տալիս է լիազորագրեր, այդ թվում՝ վերալիազորման իրավունքով,

9) բանկում բացում է հաշվարկային հաշիվ.

10) սահմանում է Կազմակերպության կառուցվածքն ու կառուցվածքային ստորաբաժանումների իրավասությունները,

11) հաստատում է Կազմակերպության կառուցվածքային ստորաբաժանումների և կանոնադրությունները, նշանակում և ազատում է դրանց ղեկավարներին, տալիս է համապատասխան լիազորագրեր,

12) արձակում է հրամաններ, հրահանգներ, տալիս է կատարման համար պարտադիր ցուցումներ,և վերահսկում դրանց կատարումը,

13) կատարում է աշխատանքի բաշխում իր տեղակալների միջև,

14) սահմանված կարգով աշխատանքի է ընդունում և աշխատանքից ազատում Կազմակերպության աշխատակիցներին,

15) աշխատակցի նկատմամբ կիրառում է խրախուսման և կարգապահական պատասխանատվության միջոցներ,

16) իրականացնում է օրենքով, հիմնադրի որոշումներով, սույն կանոնադրությամբ իրեն վերապահված կամ հիմնադրի կողմից տրված այլ լիազորություններ և հանձնարարականներ:

42․ Կազմակերպության գործունեության նկատմամբ վերահսկողությունն իրականացնում են հիմնադրի կողմից լիազորված անձը, օրենքով նախատեսված այլ պետական կառավարման մարմիններ:

1. **ԿԱԶՄԱԿԵՐՊՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

43․ Կազմակերպությունըՙ նրա հիմնադրի որոշմամբ, կարող է վերակազմակերպվել կամ լուծարվել Հայաստանի Հանրապետության քաղաքացիական օրենսգրքով սահմանված կարգով:

 Կազմակերպությունը դատական կարգով կարող է վերակազմակերպվել կամ լուծարվել միայն օրենքով սահմանված կարգով և դեպքերում:

44․ Կազմակերպության լուծարման դեպքում Կազմակերպության պարտատերերի պահանջները բավարարելուց հետո մնացած գույքն ուղղվում է Հայաստանի Հանրապետության Սյունիքի մարզի Կապան համայնքի բյուջե: Գույքի օգտագործման ու տնօրինման կարգը որոշում է Հիմնադիրը։

45․ Կազմակերպությունը համարվում է լուծարված իսկ նրա գործունեությունը՝ դադարած՝ այդ մասին իրավաբանական անձանց պետական գրանցամատյանում համապատասխան գրառում կատարելու պահից: